Бешик үйү (ясли)

Бешик үйү (ясли) - 2-3 айлыктан 3 жашка чейинки балдарды тарбиялоого арналган коомдук мекеме. Бешик үйү балдардын акыл-эс, дене түзүлүшү жактан бир калыпта өсүшүнө, тарбияланышына шарт түзөт. Алардын денсоолугун чыңдоо менен бирге энелердин ар түрдүү чарбалык, маданий жана коомдук жумуштарга катышуусуна мүмкүндүк берет. Алгачкы бешик үйү 19-кылымда (1913) Россияда, ал эми Кыргызстанда 1974-ж. уюштурула баштаган.
Категория:Билим берүү
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4